تورکیه‌نین باش ناظیری‌نین معاوینی نومان کورتولموش فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) 15 ژوئیه دؤولت چئوریلیشی جهدی‌نین اساس مقصدی‌نین اؤلکه‌نی ایشغال تهلوکه‌سی قارشی‌سیندا قویماق اولدوغونو سؤیله‌دی.
اؤزل تلویزیون کانا‌لی‌نین قوناغی اولان تورکیه‌نین باش ناظیری‌نین معاوینی نومان کورتولموش دؤولت چئوریلیشی تشببوسونو دیرلندیردی.
چئوریلیش جهدی‌نین قارشی‌سی‌نین میللت طرفیندن آلیندیغینی، فوق العاده وضعیت رژیمی چرچیوه‌سینده قانون حؤکمونده اولان فرمان‌لارلا چئوریلیش جهدینده ایشتیراک ائدنلرین عدالت قارشی‌سیندا حساب وئره‌جک‌لرینی وورغولایان کورتولموش پارلامنتین میللی ایراده‌نین تمیناتچی‌سی حالینا گله‌جگینی قئید ائتدی.
کورتولموش: "بیر داها بو آدام‌لار بو شکیلده اللرینه بو سلاح‌لاری آلا بیلمزلر. بو ایش بیتمیش‌دیر. تورکیه 3-5 دسته عضونون چئوریلیش ائده‌جگی بیر اؤلکه اولمادیغینی ثبوت ائتمیش‌دیر" دئدی.
فئتو عضو‌لری‌نین محکمه‌یه چیخاریلماسی مسئله‌سینده اولدوقجا دقتلی داوراندیق‌لارینی دا وورغولایان کورتولموش:"بو تشکیلاتلا علاقه‌سی اولدوغو معین اولونموش اینسان‌لار جزا‌لارینی چکه‌جک‌لر" دئدی.
